கேள்வி: அதியமான் கோட்டை காலபைரவர் கோயில் - கோயிலின் வரலாறு பற்றி நீங்கள் என்ன அறிந்துள்ளீர்கள்?
பதில்: இக்கோயிலை கட்டியது அதியமான் என கூறப்படுகிறது ஆனால் இதற்கு ஆதாரமில்லை. உண்மையில் இக்கோயிலைக் கட்டியது யார் என கல்வெட்டுகளில் தெளிவாகக் குறிப்பிடப்பட்டுள்ளது. போசளப் பேரரசு மன்னனான இரண்டாம் வீர நரசிம்மன் தானைத்தலைவனான ''மாதவ தண்ட நாயக்கனின்'' அமைச்சனான ''பரமெய் சகானி'' என்பவராலேயே இக்கோயில் கட்டப்பட்டது என கி.பி 1235 ஆம் ஆண்டு கல்வெட்டு குறிக்கிறது. அக்காலத்தில் இக்கோயில் ''பரமேசுவரமுடையார் கோயில்'' என அழைக்கப்பட்டுவந்ததைக் கல்வெட்டுகள் தெரிவிக்கின்றன.